钦定古今图书集成/明伦汇编/氏族典/第209卷 > 曹良臣
## 钦定古今图书集成/明伦汇编/氏族典/第209卷 > 曹良臣

按《明外史曹良臣传》：“良臣，安丰人。颍寇旁掠，聚乡里
筑堡自固，归太祖于应天，为江淮行省参政，进行省
左丞。北取元都，略地至泽潞，进山西行省平章，还守
通州。洪武三年，封宣宁侯。明年，从伐蜀，克归州，进克
重庆。明年，从副将军文忠北征，进至土剌河。哈剌章
渡河拒战，少却。追至阿鲁浑河，敌骑大集，将士皆殊”
死战，敌大败走，而良臣遂没于军。事闻，赠安国公，谥
“忠壮。”